**APROBAT,**

Director General,

Ec. Georgiana TRIFU

CAIET DE SARCINI

**SERVICII DE ORGANIZARE EVENIMENTE SPORTIVE**

**– „WDSF DANCE MASTERS OPEN – Grand Slam Standard & Latin 2019”-**

**Cod CPV: 92622000-7**

**Întocmit,**

**Șef Serviciu**

**Răzvan BUJAC**

**CAIET DE SARCINI**

**Servicii de organizare evenimente sportive**

*Specificațiile tehnice reprezintă cerințe, prescripții, caracteristici de natura tehnică ce permit fiecărui produs, serviciu sau lucrare să fie descris, în mod obiectiv, astfel încât să corespundă necesității autorității contractante.*

*Specificațiile tehnice se întocmesc în conformitate cu prevederile legale prevăzute la art.154÷art.159 din Legea nr. 98/2016.*

*Cerințele impuse vor fi considerate ca fiind minime și obligatorii. În acest sens, orice ofertă prezentată, care se abate de la prevederile Caietului de Sarcini, va fi luată în considerare numai în măsura în care Propunerea Tehnică presupune asigurarea unui nivel calitativ superior cerințelor minime din prezentul Caiet de Sarcini. Oferta care conține caracteristici inferioare celor prevăzute în prezentul Caiet de Sarcini va fi considerată neconformă și va fi respinsă.*

*Prezentul Caiet de sarcini conține specificații tehnice minime în baza cărora ofertantul va întocmi oferta tehnică și financiară, făcând parte integrantă din documentația de atribuire în vederea participării la procedură.*

**I. INFORMAŢII GENERALE**

1.1. Beneficiar / Autoritate contractantă: **Centrul pentru Tineret al Municipiului București**

1.2. Date despre beneficiar: Sediu: Municipiul București, Calea Victoriei nr. 126, sector 1;

Adresa de corespondență: **Bulevardul Basarabia 37-39, Sector 3, București (National Arena București – Sector 114)**

1.3 Sursa de finanțare a achiziției : **1/12 din bugetul local aprobat pe anul 2018**

1.4. Denumire achiziție: Servicii pentru organizare evenimente sportive - **WDSF DANCE MASTERS OPEN – Grand Slam Standard & Latin 2019**

1.5. Valoarea totală estimată a contractului/lor: **291.546 lei la care se adaugă TVA** .

**II. OBIECTIV**

Obiectivul urmărit de prezenta procedură de achiziție a serviciilor de organizare a evenimentului sportiv „**WDSF DANCE MASTERS OPEN – Grand Slam Standard & Latin 2019**”, îl reprezintă stabilirea unor criterii și termene precise și identificarea unui operator economic care să răspundă tuturor cerințelor ce vor fi descrise în cele ce urmează.

Acest eveniment este realizat în baza parteneriatului dintre Centrul pentru Tineret al Municipiului Bucuresti și Federația Națională de Dans Sportiv.

Astfel, operatorul economic va putea oferi în totalitate gama de servicii solicitate în prezentul caiet de sarcini, acesta ofertând toate punctele și subpunctele solicitate de către autoritatea contractantă, pentru a transforma evenimentul „**WDSF DANCE MASTERS OPEN – Grand Slam Standard & Latin 2019**” într-un eveniment sportiv de amploare, calitate superioară și de bun gust, ce se va desfășura în perioada 15-17.03.2019, în Municipiul București.

DanceMaster Open este un eveniment sportiv internațional de anvergură, ce se va desfășura în perioada 15 - 17 martie 2019, aflat la a 16-a ediție, parte a calendarului WDS – Federația Mondiala de Dans Sportiv și a FRDS – Federației Naționale de Dans Sportiv. În ceea ce privește participarea sportivilor din topul mondial într-o confruntare în România, aceasta este competiția sportivă cu cea mai mare reprezentare a acestora, din orice sport.

Coeficienții de concurs (dat de nivelul competițiilor) au situat Dancemasters 2018 printre cele mai bune 5% competiții mondiale cu licențe WDSF. În cele 3 zile ale evenimentului, se vor desfășura 43 de competiții pentru juniori și tineri, cu participarea a peste 2000 de sportivi din 25 de țări care se întrec în fața spectatorilor din sală.

Pentru anul 2019, WDSF a acordat în premieră organizarea unui concurs de Grand Slam României, care se va desfășura în cadrul DanceMaster Open 2019.

Competițiile de Grand Slam sunt similare celor de tenis și sunt în număr de 5 pe an, în întreaga lume. Condițiile de desfășurare sunt speciale, se acordă cele mai multe puncte sportivilor participanți, premii pentru primele 12 perechi clasate la ambele secțiuni (standard și latino) și ca urmare, numărul participanților este mult mai mare decat la alte concursuri.

Proiectul este unul de tip cultural, artistic și sportiv, de afirmare și de promovare a tinerelor talente în domeniul dansului sportiv, ce își propune creșterea nivelului de informare și implicare a tinerilor bucureșteni în cultură, artă și sport, dezvoltarea ariei activităților împotriva sedentarismului și petrecerea timpului liber într-un mod sănătos, ce aduce bună dispoziție și relaxare.

Pentru București, un eveniment de asemenea anvergură și ținută are menirea de a contribui la creșterea prestigiului și vizibilității Capitalei iar pentru publicul bucureștean este o ocazie unică de a urmări o disciplină aflată la granița dintre sport și artă. Apreciem că, pe lângă cei 1000 de sportivi din străinătate, vor sosi în București alte câteva sute de persoane, ca însoțitori ai acestora, persoane care vor avea posibilitatea de a vizita orașul.

1. **Justificare necesitate / oportunitate**

În urma statisticilor întocmite de Federația Mondială de Dans Sportiv (W.D.S.F.), România continuă să își păstreze locurile de top, în ceea ce privește rezultatele acumulate la competiții. Dansatorii sportivi români angrenați în competițiile continentale sau mondiale ne reprezintă de fiecare cu onoare și reușesc clasări remarcabile în acest domeniu.

În ultimii ani, o dată cu creșterea popularității dansului sportiv, au fost realizate numeroase studii referitoare la beneficiile pe care practicarea dansului îl are asupra persoanelor. Printre cele mai cunoscute beneficii, se numără creșterea flexibilității, coordonării și echilibrului, adoptarea unei ținute corecte și elegante, deprinderea importantei disciplinei de grup și a concentrării. De asemenea, dansul sportiv ajută la inducerea unei stări pozitive de dispoziție, stimularea memoriei, combaterea stresului, prevenirea depresiei, prevenirea bolilor cardiace, creșterea nivelului de energie, întărirea sistemului imunitar.

Un alt avantaj al practicării dansului este că acesta îmbogățește viața socială. Dansul creează mediul ideal în care tinerii pot socializa în mod natural, ajutându-i să își îmbunătățească abilitățile de comunicare și socializare. În acest sens, tineri sunt încurajați să interacționeze și să conlucreze atât în cadrul coregrafiilor de grup, cât și pentru a se ajuta reciproc în memorarea pașilor sau în diferite jocuri ce au ca scop îmbunătățirea flexibilității și a coordonării. Această abordare creează o legătură socială și emoțională între cei prezenți la curs, favorizând dezvoltarea de noi prietenii și ajutând la îndepărtarea timidității.

Astfel, DanceMasters promovează educarea tinerilor pentru mișcare, viață sănătoasă, principii de conviețuire corecte, eleganță, reușind totodată să ridice standardele în dansul sportiv românesc. Fiecare an a avut o tematică de educare, atât a sportivilor, cât și a publicului, în istoria muzicii de dans, a dansului, a cinematografiei, completând competiția sportivă cu înțelegerea bazelor acestui sport.

În acest context, considerăm oportună realizarea evenimentului DanceMasters, un proiect cultural, artistic și sportiv ce promovează menținerea unui stil de viață sănătos, echilibrat, disciplinat și plin de eleganță, în rândul tinerilor.

**IV. OBIECTUL CONTRACTULUI**

Centrul pentru Tineret al Municipiului București dorește achiziționarea de produse și servicii pentru organizarea evenimentului „WDSF DANCE MASTERS OPEN – Grand Slam Standard & Latin” în perioada 15 - 17.03.2019.

În vederea implementării acestui proiect, va fi necesară achiziționarea unor servicii de organizare a evenimentului sportiv, precum cheltuieli de personal - barem oficiali, transport conform regulamentului FRDS și WDSF( chairman pentru competițiile internaționale, președinte de juriu competiții naționale, directori de concurs, observatory ethnic, secretari de competiție, arbitri, prezentatori licențiați FRDS, dj licențiat FRDS), închiriere sală concurs și achiziționarea unor cupe, medalii, servicii de scenotehnică, tipărituri și grafică.

Prestatorul va oferta servicii de organizare evenimente sportive care să îndeplinească obligatoriu următoarele specificații tehnice, astfel:

|  |  |  |
| --- | --- | --- |
| **Nr.Crt** | **Produse/Servicii** | **Detalii Tehnice** |
| **1.** | **Sală concurs** | Servicii de închiriere sală în Municipiul București, în perioada 14-17 martie 2019, pretabilă pentru un astfel de eveniment sportiv: Sala Polivalentă. |
| **2.** | **Scenotehnică** | Instalaţie sonorizare: ElectroVoice ZX3  Lumini conventionale :SoftLight 36 x 2500 w  ARRI 2KW=4 buc.  Lumini inteligente: Martin Rush III-16 buc.  Dimmer 6 buc.  Grile Prolyte 60m.  Motoare grila 1t -8 buc.  Comanda lumini conventionale+inteligente.  1 x Set cabluri electroalimentare 380 V.  1 x Set Sisteme siguranță (sekeli,spense,sigurante).  4 X Spot urmărire 1200 HMI. |
| **3.** | **Tipărituri + Grafică** | **Caiet program** – atenție fonta plină negru, 44+4 pagini, 165x225 mm până la 165x235mm închis, coperta: DCM 200g, 4+4 culori, plastifiere mată f/v, lac parțial față, interior: DCM 150g, 4+4 culori, plastifiere mată f/v, capsare,dtp inclus, 350 buc.  **Afiș** dimensiune :50x70, pe DCM 150 gr mat, fonta plină negru, 100 buc.  **Diplome** dimensiuni: A4 297x210mm, hârtie: de 200 g mat de pus în imprimantă, tipar: 4+4, o singură față, nr. buc  350 buc. în Română și 250 buc. în Engleză.  **Mape prezentare** 100 buc., tipar o față policromie fonta plină neagră , cu plastifiere mată o față, cu buzunar, burduf al buzunarului și un burduf al mapei (pt. un conținut de 25 pag A4 în interior).  **Bannere interior scenă** 2 buc., 3mx9,5m, dintr-o singură bucată, fară lipituri, cu 2 buzunare pentru tijă sus și jos, 2 tije de susținere, material de calitate, mat, plin.  **Bannere exterior**, amplasate la Sala Polivalentă, Palatul Copiilor, școli partenere.  **Mesh exterior** la intrarea în Sala Polivalentă.  **Placi octanorm pentru stand inscriere,** 9 buc., tipărite direct pe placă față verso (nu colantate). Dimensiuni placă: 98 cm lățime și 240,5 cm înălțime.  **Colantare standurilor oficiale.** |
| **4.** | **Servicii personal calificat conform FRDS** | * 65 arbitri; * 4 secretari competiție; * 2 directori de concurs; * 1 președinte juriu; * 1 prezentator licențiat FRDS; * 2 chairman pentru competițiile internaționale; * 1 DJ licențiat FRDS; * 1 observator tehnic; |
| **5.** | **Cupe și medalii** | 1. **Trofee GrandSlam**  * Trofeu de cristal; * 4 seturi A/B/C – 26/23,5/20 cm; * Personalizare pe soclu, prin tipar full color:   + Logo DanceMasters, Primaria Capitalei și CTMB   + 2019 WDSF GrandSlam Standard/Latin Bucharest   + Locurile 1, 2, 3.  1. **Cupe și medalii WDSF Open**  * Cupă sportivă; * 16 seturi B/C/D – 35/31/28 cm * Personalizare pe soclu, prin tipar full color:   + Logo DanceMasters, Primăria Capitalei și CTMB.   + WDSF Open Youth/U21/Senior 1/Senior 2   + Locurile 1, 2, 3.   1. **Medalii cu șnur tricolor** * Medalie sportivă; * 16 seturi aur/argint/bronz; * Material: zamac cu acoperire nuanțe aur/argint/bronz; * Diametru exterior: 7 cm/diametru personalizare: 5 cm * Personalizare prin tipar full color:   + Logo DanceMasters, Primăria Capitalei și CTMB.   + WDSF Open * Șnur tricolor: panglică MS-tricolor (roșu-galben-albastru), lățime 22mm; * 64 medalii de bronz (pt. locurile 4-7); * Material: zamac cu acoperire nuanță bronz; * Diametru exterior: 4 cm/diametru personalizare: 2.5 cm * Personalizare prin tipar full color:   + Logo DanceMasters, Primăria Capitalei și CTMB.   + WDSF Open * Șnur tricolor: panglică MS-tricolor (rosu-galben-albastru), lățime 22mm;  1. **Cupe și medalii concursuri naționale**  * Cupă sportivă; * 18 seturi A/B/C – 37/36/35 cm * Personalizare pe soclu, prin tipar full color:   + Logo DanceMasters, Primăria Capitalei și CTMB.   + Locurile 1, 2, 3.   1. **Medalii cu șnur tricolor** * Medalie sportivă ; * 18 seturi aur/argint/bronz * Material: zamac cu acoperire nuante aur/argint/bronz; * Diametru exterior: 4 cm/diametru personalizare: 2,5 cm * Personalizare prin tipar full color:   + Logo DanceMasters, Primăria Capitalei și CTMB. * Șnur tricolor: panglică MS-tricolor (rosu-galben-albastru), lățime 22mm; * 72 medalii de bronz (pt. locurile 4-7); * Material: zamac cu acoperire nuanță bronz; * Diametru exterior: 4 cm/diametru personalizare: 2,5 cm * Personalizare prin tipar full color:   + Logo DanceMasters, Primaria Capitalei și CTMB.   + WDSF Open * Snur tricolor: panglica MS-tricolor (rosu-galben-albastru), lățime 22mm;  1. **Medalii concursuri debutanți (16)**  * Set medalii ieftine MDS 42; * 24 seturi aur/argint/bronz * Material: nuanțe aur/argint/bronz; * Diametru exterior: 5 cm/diametru personalizare: 2,5 cm * Personalizare prin tipar full color:   + Logo DanceMasters, Primaria Capitalei și CTMB. * Șnur tricolor: panglică MS-tricolor (roșu-galben-albastru), lățime 22mm; * 90 medalii de bronz (pt. locurile 4-7); * Material: zamac cu acoperire nuanță bronz; * Diametru exterior: 5 cm/diametru personalizare: 2,5 cm * Personalizare prin tipar full color:   + Logo DanceMasters, Primăria Capitalei și CTMB.   + WDSF Open * Șnur tricolor: panglică MS-tricolor (roșu-galben-albastru), lățime 22mm; |
| **6.** | **Servicii de promovare** | * Management comunicare, promovarea evenimentului, relația cu mediile, concepte mesaje, media planuri. * Spot radio – script. * Management parteneriate radio, online, TV, alte medii. * Monitorizări media pe toate mediile partenere. * Coordonarea expunerilor sponsorilor și partenerilor în cadrul evenimentului. * Mapă presă; comunicate presă. * Scrisoare follow up+ transmitere follow up. * Gestionare campanii FB trafic plătit, plus costul media. * Facebook și site propriu. * Postări Twitter și Instagram. * Articole online. * concursuri online |
| **7.** | **Dineu oficial** | * Dineu oficiali + participanți la Grand Slam (servicii catering pentru 2 seri, câte 110 persoane, la sala de protocol din incinta Sălii Polivalente) |
| * **Machetarea tuturor materialelor de promovare se va face de către prestatorul de servicii, cu acordul autorității contractante.** * **Bunul de tipar împreună cu tot ceea ce înseamnă creație și design al materialelor, cât și al serviciilor de promovare se va da de către autoritatea contractantă.** | | |

**Prestatorul va fi responsabil în fazele de pre- și post-eveniment de următoarele elemente cheie:**

1. Serviciile minime obligatorii aferente organizării evenimentului sportiv vor fi: asigurarea condițiilor pentru buna desfășurare a evenimentului, a instalațiilor și a materialelor specifice, conform cerințelor și specificațiilor prezentului caiet de sarcini.

2. Prestatorul va desemna un coordonator de eveniment care va colabora în permanență cu reprezentanții desemnați de achizitor.

3. Prestatorul va asigura dotarea zonelor, în conformitate cu cerințele minime prevăzute în prezentul caiet de sarcini. În oricare dintre cazurile unde sunt prevăzute momente specifice, prestatorul va asigura aparatura și echipamentele necesare conforme, astfel încât momentele evenimentului sportiv să fie prestate în condiții de maximă calitate și siguranță. Asamblarea și dezasamblarea echipamentelor și a celorlalte elemente prevăzute în caietul de sarcini, cât și eliberarea locației, vor fi asigurate de prestatorul de servicii. În timpul lucrărilor de asamblare și dezasamblare a echipamentelor, se vor respecta condițiile minime privind protecția mediului și protecția muncii. La amenajarea sălii se va avea în vedere asigurarea stabilității amplasamentelor, cât și poziționarea ei corectă în relație cu accesele și căile de evacuare. Tot amplasamentul, se va realiza astfel încât să asigure rigiditatea și stabilitatea necesară desfășurării în bune condiții a tuturor reprezentațiilor pe perioada evenimentului. De asemenea, în tot procesul de montat, respectiv de demontat și în exploatare, se va respecta legislația în domeniu la data respectivă. Dezasamblarea elementelor specifice și eliberarea locației se vor face în termen de maxim 30 ore de la finalizarea evenimentului sportiv descris mai sus.

**IV. CONDIȚII DE DERULARE A CONTRACTULUI**

Accesul pentru montare în locație va fi facilitat de către autoritatea contractantă.

Condiții contractuale: sunt prevăzute în formularul de contract și sunt obligatorii pentru prestator.

**V. MODUL DE ELABORARE A OFERTEI TEHNICE**

Este obligatorie întocmirea propunerii tehnice astfel încât, sa reiasă că ofertantul a înțeles complexitatea contractului ce urmează a fi atribuit. Oferta va respecta calendarul evenimentului comunicat prestatorului la semnarea contractului. Programul final însă, poate suferi mici modificări, acesta fiind definitivat și aprobat de autoritatea contractantă ulterior semnării contractului și respectat întocmai de către prestatorul de servicii desemnat câștigător, fără costuri suplimentare pentru autoritatea contractantă. În acest sens orice modificare a programului va fi comunicată prestatorului cu minim 24 de ore înaintea datei stabilite. Oferta va fi elaborată, astfel încât să conțină în mod clar și fără echivoc toate serviciile solicitate mai sus. Întocmirea ofertei tehnice, cât și prestarea serviciilor se va face cu respectarea conform regulilor obligatorii referitoare la condițiile de muncă și de protecție a muncii care sunt în vigoare în România.

În acest scop propunerea tehnică va conține în mod obligatoriu următoarele:

1. Declarația pe propria răspundere dată de către fiecare asociat privind faptul că ofertantul a ținut cont, în elaborarea ofertei, de obligațiile referitoare la condițiile de muncă și protecția muncii pe toată durata de îndeplinire a contractului conform Formularului din Secțiunea formulare;

2. Proiectul de „Contract” (prezentat în secțiunea Formulare ) acceptat de ofertant în forma prezentată de autoritatea contractantă (semnat și stampilat pe fiecare pagină). Ofertantul poate face obiecțiuni referitoare la clauzele contractuale propuse de autoritatea contractantă, sub sancțiunea respingerii ofertei prezentate.

Atenție! *- Ofertantul care prezintă o ofertă (documentație) incorectă și/sau neaplicabilă și/sau incompletă la prezentul caiet de sarcini, va fi exclus din procedura de achiziție publică, oferta considerându-se neconformă (pentru că nu satisface în mod corespunzător cerințele caietului de sarcini), potrivit prevederilor legale.*

**VI. MODUL DE ELABORARE A OFERTEI FINANCIARE**

Oferta financiară va cuprinde totalitatea prețurilor pentru categoriile de servicii necesare realizării obiectului contractului, conform standardelor și normativelor în vigoare. La elaborarea propunerii financiare, ofertantul va ține seama de întreaga gamă de servicii prevăzute în Caietul de sarcini și de costurile aferente realizării acestor servicii pe perioada evenimentelor. Oferta financiară va acoperi toate costurile ofertantului cu prestarea serviciilor dar fără a se limita la: salarii/onorariile datoare de către ofertant salariaților/colaboratorilor săi, responsabili cu prestarea serviciilor și taxele datorate către bugetul consolidat al statului, precum și orice taxe, impozite, cheltuieli generate de și pentru executarea contractului de prestări de servicii ce face obiectul prezentei proceduri.

În acest scop propunerea financiară va conține următoarele:

1. Formularulși anexa la acesta, în LEI, incluzând toată perioada de derulare a contractului, cu TVA-ul evidențiat separat. Pentru ofertanții străini, echivalența leu / euro va fi cursul BNR din data evaluării ofertei).

Atenție! Oferta financiară, în lei, fără TVA, care depășește valoarea estimată, comunicată în invitația/anunțul de participare, are drept consecință respingerea ofertei ca inacceptabilă conform prevederilor legale.

**VII. CRITERIUL DE ATRIBUIRE**

Criteriul de atribuire este prețul cel mai scăzut.